
                                                 Nr.23/123/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind respingerea Ordonanţei de urgenţă a Guvernului nr.180/2008 pentru modificarea şi completarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, transmis cu adresa nr.P.L.x 193 din 16 martie 2009.



În raport de obiectul şi conţinutul său, proiectului de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

             Nr.23/123/2009
R A P O R T

asupra proiectului de Lege privind respingerea Ordonanţei de urgenţă a Guvernului nr.180/2008 pentru modificarea şi completarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege privind respingerea Ordonanţei de urgenţă a Guvernului nr.180/2008 pentru modificarea şi completarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajatee, transmis cu adresa nr.P.L.x 193 din 16 martie 2009, înregistrat la comisie sub nr.23/123 din 16 martie 2009.



Senatul a adoptat proiectul de lege în şedinţa din 9 martie 2009.
          Comisia juridică, de disciplină şi imunităţi, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic au avizat favorabil proiectul de lege, cu avizele nr. PLx 193/31.03.2009, 22/211/25.03.2009, respectiv nr. 26/320/1.04.2009.


Consiliul Legislativ, cu avizul nr.1479 din 24 noiembrie 2008, a avizat favorabil proiectul de lege cu observaţii şi propuneri care au fost preluate de iniţiator.


Ordonanţa de urgenţă nr.180/2008 are ca obiect modificarea şi completarea Ordonanţei de urgenţă nr. 174/2002 privind instituirea măsurilor speciale pentru reabilitarea termică a unor clădiri9 de locuit multietajate, aprobată cu modificări şi completări prin Legea nr.211/2003, cu modificările şi completările ulterioare, în scopul creşterii performanţei energetice a clădirilor de locuit şi reducerii, în acest fel, a consumului de combustibil pentru încălzire.


Membrii Comisiei pentru industrii şi servicii au examinat proiectul de lege în şedinţa din 6 mai 2009 şi au hotărât, cu unanimitate de voturi, adoptarea proiectului de Lege privind respingerea Ordonanţei de urgenţă a Guvernului nr.180/2008 pentru modificarea şi completarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, în forma transmisă de Senat.


La lucrările comisiei au participat invitaţi din partea Ministerului Dezvoltării Regionale şi Locuinţei: domnul Ioan Andreica – secretar de stat şi domnul Cristian Stamatiade – director general.



La lucrările comisiei au fost prezenţi 26 de deputaţi din totalul de 28 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                    PREŞEDINTE,                                         SECRETAR,
                     Iulian Iancu                                            Mircea Marin
Consilier parlamentar,
Silvia Vlăsceanu

